हरदोई। थ्रीजी मोबाइल सेवा के उपभोक्ताओं की संख्या बढ़ रही, पर सेवा का विस्तार न होने से सेवाएं महज हरदोई मुख्यालय तक सिमटी है और गांव तथा कस्बा के लोगों को थ्रीजी मोबाइल सेवाएं अभी महज दिवास्वपभन बनी हुई है। बीएसएनएल के तत्कालीन सर्किल प्रमुख सीजीएम ओमवीर सिंह ने जिले के दौरे पर मार्च 11 तक गांवों को थ्रीजी से जोड़ने की उम्मीद जताई थी, पर सेवाओं का विस्तार नहीं हो सका। इस बाबत टीडीएम अश्वनी कुमार ने कहा कि उपभोक्ताओं से मिल रहे फीडबैक को अफसरों को भेजा जाता है। सेवा विस्तार आदि प्लान संबंधी निर्णय मुख्यालय से होते हैं।